ઘણાં વર્ષોના – ૧૯૫૧થી ૧૯૯૦નાં ૪૦ વર્ષોના પછાત અર્થતંત્ર અથવા તો અલ્પવિકસિત અર્થતંત્રના ચારે બાજુએથી ઉપાલંભો અને તિરસ્કાર વેઠયા પછી ભારતીય અર્થતંત્રે ૧૯૯૧થી આજ સુધીના સમયગાળામાં હવે જ્યારે ગૌરવપૂર્ણ આર્થિક વિકાસના સરિયામ રાજમાર્ગ ઉપર આગેકૂચ આદરી છે અને વિશ્વભરના દેશોમાં ભારતીય અર્થતંત્ર માટે ઉપેક્ષાનું સ્થાન અપેક્ષાઓએ લેવા માંડયું છે ત્યારે સ્વાભાવિક રીતે જ તેનાથી પ્રોત્સાહિત થઈને દેશવાસીઓને અને શાસનકર્તાઓને હજુ વધુ વેગથી વિકાસનાં વધુ ને વધુ ઊંચાં શિખરો સર કરવાનું ઝનૂન જાગે અને તે દ્વારા પ્રારંભકાળનાં ૪૦ વર્ષોની આર્થિક પછાતપણાની પીડાનું સાટું વાળી દેવાની ઝંખના જાગે તે સાહજિક છે.